“เจตาแบค” ร่วมลุยโรดโชว์หาดใหญ่นักลงทุนให้ความสนใจร่วมงานคับคั่ง
บริษัท เจตาแบค จำกัด(มหาชน) หรือ GTB ผู้ผลิตและจำหน่ายเครื่องกำเนิดไอน้ำ (Steam Boiler) ระบบเผาไหม้ (Combustion System) งานวิศวกรรมพลังงานความร้อน (Thermal Energy Engineering) อุปกรณ์ที่เกี่ยวข้อง และงานบริการเกี่ยวกับเครื่องกำเนิดไอน้ำ ร่วมนำเสนอข้อมูลรายละเอียดหลักทรัพย์แก่นักลงทุนอำเภอหาดใหญ่ จังหวัดสงขลา โดยมีนักลงทุนให้ความสนใจเข้าร่วมรับฟังจำนวนมาก
16 ก.พ. 2559


นายสุชาติ มงคลอารีย์พงษ์ ประธานเจ้าหน้าที่บริหาร(กลางขวา) นายประสาน จิตรประทักษ์ (ที่ 3 จากซ้าย) และนายประจินต์ คงสาคร (ที่2จากขวา) กรรมการบริหาร บริษัท เจตาแบค จำกัด(มหาชน) หรือ GTB ผู้ผลิตและจำหน่ายเครื่องกำเนิดไอน้ำ (Steam Boiler) ระบบเผาไหม้ (Combustion System) งานวิศวกรรมพลังงานความร้อน (Thermal Energy Engineering) อุปกรณ์ที่เกี่ยวข้อง และงานบริการเกี่ยวกับเครื่องกำเนิดไอน้ำ
พร้อมด้วยนายสมศักดิ์ ศิริชัยนฤมิตร ประธานเจ้าหน้าที่บริหาร(กลางซ้าย) และคณะผู้บริหาร บริษัท แอสเซท โปร แมเนจเม้นท์ จำกัด (APM) ในฐานะที่ปรึกษาทางการเงิน ร่วมกับนายสมภพ กีระสุนทรพงษ์ กรรมการผู้อำนวยการ (ที่ 3 จากขวา) บริษัทหลักทรัพย์(บล.) ฟินันเซีย ไซรัส จำกัด(มหาชน)”FSS”แกนนำในการจัดจำหน่ายหุ้น ร่วมนำเสนอข้อมูลรายละเอียดหลักทรัพย์แก่นักลงทุนอำเภอหาดใหญ่ จังหวัดสงขลา
โดยมีนักลงทุนให้ความสนใจเข้าร่วมรับฟังจำนวนมาก ณ โรงแรม ลี การ์เด้น พลาซ่า หาดใหญ่ ทั้งนี้ GTB จะเสนอขายหุ้นจำนวน 240 ล้านหุ้น มูลค่าที่ตราไว้ (พาร์) 0.25 บาท จากทุนจดทะเบียน 240 ล้านบาท แบ่งเป็นหุ้นสามัญจำนวน 960 ล้านหุ้น เพื่อเข้าจดทะเบียนในตลาดหลักทรัพย์ เอ็ม เอ ไอ (mai) เร็วๆนี้